OCEAN รูด 6% นลท.ขายทำกำไรหลังแจงไม่มีพัฒนาการสำคัญทางธุรกิจ
OCEAN รูด 6% นลท.ขายทำกำไรหลังแจงไม่มีพัฒนาการสำคัญทางธุรกิจ โดยปิดตลาดเช้านี้ (24 ต.ค.) อยู่ที่ระดับ 4.42 บาท บวก 0.28 บาท หรือ 5.96% สูงสุดที่ 5.10 บาท ต่ำสุดที่ 3.50 บาท ด้วยมูลค่าซื้อขาย 225.24 ล้านบาท
24 ต.ค. 2561

ผู้สื่อข่าวรายงานว่า ราคาหุ้น บริษัท โอเชี่ยน คอมเมิรช จำกัด (มหาชน) หรือ OCEAN ปิดตลาดเช้านี้ (24 ต.ค.) อยู่ที่ระดับ 4.42 บาท บวก 0.28 บาท หรือ 5.96% สูงสุดที่ 5.10 บาท ต่ำสุดที่ 3.50 บาท ด้วยมูลค่าซื้อขาย 225.24 ล้านบาท

ทั้งนี้ ราคาหุ้น OCEAN ได้ถูกแรงเทขายออกมาอย่างหนักจนราคาปรับตัวลดลงในวันนี้ หลังราคาหุ้นปรับตัวขึ้นแรงต่อเนื่อง 4 วันติด นับตั้งแต่ราคาหุ้นอยู่ที่ระดับ 3.10 บาท เมื่อวันที่ 16 ต.ค.2561 นับเป็นการปรับตัวขึ้น 51.61%
อีกทั้งในช่วงเช้า OCEAN แจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ว่า บริษัทยังไม่มีพัฒนาการใดๆ ที่สำคัญ นอกเหนือจากการดำเนินธุรกิจปกติ คือ การดำเนินธุรกิจซื้อขายน้ำมันปาล์มดิบชนิด A (Crude Palm Oil type A หรือ CPOA) และ ธุรกิจผลิตและซื้อขายก๊อกน้ำ และอุปกรณ์ประปา